ການວາງແຜນພັດທະນາວິສາຫະກິດຂະໜາດນ້ອຍ ແລະ ກາງ
ການວາງແຜນພັດທະນາວິສາຫະກິດຂະໜາດນ້ອຍ ແລະ ກາງ
ບັນດາຂະແໜງວິສາຫະກິດຂະໜາດນ້ອຍ ແລະ ກາງແບ່ງອອກເປັນ 3 ຂະແໜງດັ່ງນີ້:
1. ວິສາຫະກິດຂະໜາດນ້ອຍ ແລະ ກາງ ທີ່ກຳເນີນການຜະລິດສິນຄ້າ;
2. ວິສາຫະກິດຂະໜາດນ້ອຍ ແລະ ກາງ ທີ່ດຳເນີການຄ້າ;
3. ວິສາຫະກິດຂະໜາດນ້ອຍ ແລະ ກາງ ທີ່ດຳເນີນການບໍລິການ;
+ ວິສາຫະກິດຂະໜາດນ້ອຍ ແລະ ກາງ ທີ່ກຳເນີນການຜະລິດສິນຄ້າ: ວິສາຫະກິດຂະໜາດນ້ອຍ ແລະ ກາງ ທີ່ດໍາເນີນການຜະລິດສິນຄ້າ ແມ່ນຂະແໜງວິສາຫະກິດທີ່ເຄື່ອນໄຫວວິສາຫະກິດໃນຂົງເຂດອຸດສາຫະກຳປຸ່ງແຕ່ງ, ຫັດຖະກຳ ແລະ ການຜະລິດກະສິກຳ ເພື່ອເປັນສິນຄ້າ.
+ ວິສາຫະກິດຂະໜາດນ້ອຍ ແລະ ກາງ ທີ່ດຳເນີການຄ້າ: ວິສາຫະກິດຂະໜາດນ້ອຍ ແລະ ກາງ ທີ່ກຳເນີນການຜະລິດສິນຄ້າ ແມ່ນຂະແໜງວິສາຫະກິດທີ່ເຄື່ອນໄຫວທຸລະກິດໃນຂົງເຂດການຄ້າ ຂາຍຍົກ ແລະ ຂາຍຍ່ອຍ.
+ ວິສາຫະກິດຂະໜາດນ້ອຍ ແລະ ກາງ ທີ່ດຳເນີນການບໍລິການ: ວິສາຫະກິດຂະໜາດນ້ອຍ ແລະ ກາງ ທີ່ດຳເນີນການບໍລິການ ແມ່ນຂະແໜງວິສາຫະກິດທີ່ເຄື່ອໄຫວທຸລະກິດໃນຂົງເຂດການບໍລິການດ້ານການທ່ອງທ້ຽວ, ຄົມມະນາຄົມ-ຂົນສົ່ງ, ທະນາຄານ-ການເງິນ, ການສຶກສາ, ສາທາລະນະສຸກ ແລະ ການບໍລິການອື່ນທີ່ບໍ່ຂັດກັບກົດໝາຍ.
ສຳລັບການວາງແຜນພັດທະນາວິສາຫະກິດຂະໜາດນ້ອຍ ແລະ ກາງ ກະຊວງອຸດສາຫະກຳ ແລະ ການຄ້າ ເປັນເຈົ້າການຊີ້ນຳກົມສົ່ງເສີມວິສາຫະກິດຂະໜາດນ້ອຍ ແລະ ກາງ ໃນການປະສານສົມທົບກັບພາກສ່ວນທີ່ກ່ຽວຂ້ອງ, ຄົ້ນຄວ້າ ແລະ ວາງແຜນພັດທະນາວິສາຫະກິດຂະໜາດນ້ອຍ ແລະ ກາງ ເພື່ອນຳສະເໜີລັດຖະບານພິຈາລະນາ ແລະ ບັນຈຸເຂົ້າໃນແຜນພັດທະນາເສດຖະກິດ-ສັງຄົມແຫ່ງຊາດ ປະຈຳ 5 ປີ ແລະ ປະຈຳປີ.
+ ຂັ້ນຕອນການຜັນຂະຫຍາຍ ແລະ ການຈັດຕັ້ງປະຕິບັດ
ບັນດາຂະແໜງການ, ອົງການປົກຄອງທ້ອງຖິນ ແລະ ພາກສ່ວນຕ່າງໆທີ່ກ່ຽວຂ້ອງມີໜ້າທີ່ຜັນຂະ ຫຍາຍ ແລະ ຈັດຕັ້ງປະຕິບັດແຜນພັດທະນາວິສາຫະກິດຂະໜາດນ້ອຍ ແລະ ກາງ ຕາມພາລະບົດບາດຂອງຕົນ.
+ ຂັ້ນຕອນການຕິດຕາມປະເມີນຜົນ ແລະ ການລາຍງານ
ກະຊວງອຸດສາຫະກຳ ແລະ ການຄ້າ ເປັນເຈົ້າການຊີ້ນຳກົມສົ່ງເສີມວິສາຫະກິດຂະໜາດນ້ອຍ ແລະ ກາງ ໃນການຕິດຕາມປະເມີນຜົນການຈັດຕັ້ງປະຕິບັດແຜນພັດທະນາວິສາຫະກິດຂະໜາດນ້ອຍ ແລະ ກາງ ແຕ່ລະໄລຍະ. ບັນດາຂະແໜງການ, ອົງການປົກຄອງປົກຄອງທ້ອງຖິ່ນ ແລະ ພາກສ່ວນຕ່າງໆທີ່ກ່ຽວຂ້ອງຕ້ອງໃຫ້ການຮ່ວມມືໃນການສະໜອງຂໍ້ມູນ ແລະ ລາຍງານກ່ຽວກັບຜົນຂອງການຈັດຕັ້ງປະຕິບັດແຜນພັດທະນາວິສາຫະກິດຂະໜາດນ້ອຍ ແລະ ກາງ ຕໍ່ຂະແໜງອຸດສາຫະກຳ ແລະ ການຄ້າຂັ້ນຂອງຕົນໃນແຕ່ລະໄລຍະ.
ທີ່ມາ: http://www.smepdo.org/?lang=la